Naturalis Biodiversity Center

Naturalis Biodiversity Center ta un instituto di investigashon i museo di historia natural na Leiden. 

Naturalis a wòrdu kreá for di e fushon entre Museo Zoológiko Amsterdam, e Harbario Nashonal di Hulanda, i  Natuurhistorisch Museum Naturalis. E nòmber Naturalis Biodiversidat Center ta den uso for di 2012. E instituto renobá i ekspandé a habri su portanan dia 31 di ougùstùs 2019.

 Kolekshon 
E instituto ta maneha mayoria di kolekshonnan pa ku historia natural hulandes. E kolekshon total di Naturalis Biodiversity Center ta entre e tòp sinkunan na mundu pa loke ta trata tamaño i a kontené mas ku 43 mion opheto na 2022.

E kolekshon ta buskabel riba e wèpsait Bioportal. E kolekshon tambe por wòrdu buská via e Naturalis-app, ku ta útil pa durante bishita na e museo. 

E museo ta informá públiko tokante e diversidat biológiko na Tera. Un parti importante di esaki ta e desaroyo di trayektonan edukashonal moderno pa enseñansa básiko i sekundario. Na 2022, e museo a raportá  di a atraé mas ku 440 mil bishitante. E instituto ta manehá multiple wèpsait tokante informashon pa ku naturalesa, manera e Nederlands Soortenregister  (lit. "Registro di Espesienan hulandes"), Dutch Caribbean Species Register i ta produsí appnan móbil, manera e Naturalis museumapp i Dierenzoeker. En total, e servisionan di informashon digital manehá dor di Naturalis Biodiversity Center ta wòrdu bishita mas ku sinku mion biaha pa aña (2014).
Un skelèt di un Tirannosauris rex a wòrdu atkerí na 2016, yamá Trix. For di sèptèmber 2016 te ku yüni 2017, e skelet a para den un espasio di eksposishon temporal den Pesthuis, despues di kua e skelèt a bai riba gira pa instansianan na Austria, Spaña i Fransia.[[Fail:Naturalis Biodiversity Center - Museum - Pesthuis 05 - Front door with relief by Rombout Verhulst, 1660 and bridge.jpg
|thumb|Entrada previo via Pesthuis]]

E gastu total di e kompra, transporte, restourashon i instalashon lo tabata alrededor di sinku mion euro. Den e Naturalis nobo, Trix ta den un lugá prominente den e sala "dinotijd" (lit. "tempu di dino") huntu ku un kantidat di otro skèlet di dinosouro.

Desde e reapertura na ougùstùs 2019, tin ocho sala di museo: bida, tempo di dinosouro, promé hende humano, sedukshon, edat di eis, evolushon, morto i tera. Tambe tin un laboratorio di LiveScience unda investigadónan ta demostrá loke nan ta okupá ku ne.

E kolekshon no ta konsistí solamente di ehemplar di numeroso organismo cu ta biba (òf a biba) riba Tera, pero tambe di obheto i dokumentashon geológiko, manera potret, prenchi i mapanan. Den biblioteka, por ehèmpel, bo por haña hopi buki tokante e preparashon i preservashon di bestia, inkluso esnan di P. Staffele, fundadó di Nederlandse Vereniging van Preparateurs (lit. "Asosiashon hulandes di Taksidermista").

 Ehemplar 

 Dokumentashon  

Kategoria:museo na Hulanda